钦定古今图书集成/明伦汇编/闺媛典/第241卷 > 吴如诤妻何氏
## 钦定古今图书集成/明伦汇编/闺媛典/第241卷 > 吴如诤妻何氏

按《登州府志》：“何氏，知府熹孙女，蓬莱庠生吴如诤妻。
夫亡，氏年十八，遗孤脉鬯，才五月，氏不食数日，众劝
之不应。母舅陈梦玮曰：‘劝者皆不知尔志，然死节易
事，吾愿尔为其难’。乃冁然拜受命。事翁与继姑甚孝，
教子以义方，卒成名士。年七十馀，父若凤百岁，氏侍
养不衰，人称节孝，题请旌之。”